Врз основа на член 46, член 47, член 48 и член 49 од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр. 106/15, 153/15, 190/16, 21/18 и „Службен весник на Република Северна Македонија“ бр. 101/19, 275/19, 122/21 и 193/25) и Одлуката за продажба на движна ствар број 57-4439/5 од 7 јули 2026 година на Влада на Република Северна Македонија, Комисијата за движни ствари и недвижни ствари во државна сопственост, корисник Министерство за транспорт, ја дава следната:

ОБЈАВА бр.1/2026
за прва продажба на движни ствари по пат на електронско јавно наддавање 

I. ПРЕДМЕТ НА ПРОДАЖБА СО ЕЛЕКТРОНСКО ЈАВНО НАДДАВАЊЕ
1. Предмет на продажба е движна ствар – патничко моторно возило за старо железо, сопственост на Република Северна Македонија, чиј корисник е Министерството за транспорт – Државен инспекторат за грдежништво и урбанизам и тоа:
	Марка на возило
	Тип на возило
	Регистарска ознака
	Година на производство
	Број на шасија
	Сила на мотор
	Број на мотор
	 Работна зафатнина на мотор
	Боја на каросерија

	Opel
	ASTRA-G Caravan
	SK-1037-BЕ
	1998
	W0L0TGF35X2018791
	60
	17809680
	1995


	Сива/7F


наведена во Одлуката за продажба на движна ствар на Владата на Република Северна Македонија број 57-4439/5 од 7 јули 2026 година (Службен весник на Република Северна Македонија број 152 од 09.07.2026 година).
1.1. Почетна цена:
Почетната цена за електронско јавно наддавање на движната ствар од точка 1 
изнесува 17.680,00 денари. 
1.2. Банкарска гаранција:
 Банкарска гаранција за сериозност на понудата на износ од 354,00 денари, односно 2% од проценетата вредност на движната ствар од точка 1. 
1.3. Датум на јавното наддавање: 


Јавното наддавање за продажба на движната ствар од точка 1 ќе се изврши електронски на 03.11.2026 година, со почеток во 10:00 часот.
​​​
1.4. РАЗГЛЕДУВАЊЕ НА ДВИЖНАТА СТВАР

Сите заинтересирани субјекти може да извршат непосреден увид на движната ствар по претходна најава и договор на тел 075 219 753, лице за контакт Александар Поп Костоски - aleksandar.popkostoski@mtc.gov.mk или Јане Зиковски тел 075 316 098.
II. ПРАВО НА УЧЕСТВО
Право на учество на електронското јавно наддавање имаат сите домашни и странски физички и правни лица кои можат да се стекнат со сопственост на движни ствари на територијата на Република Северна Македонија согласно со закон.    
III. ПОТРЕБНИ ДОКУМЕНТИ ЗА УЧЕСТВО НА ЈАВНОТО НАДДАВАЊЕ
Пријавувањето за учество на јавното наддавање се врши електронски на следната интернет адреса: е-aukcii.finance.gov.mk
 Во прилог, подносителите треба да поднесат:
- за точка 1: банкарска гаранција за сериозност на понудата во висина од 2% од проценетата вредност на движната ствар на износ од 354,00 денари со рок на важност од 60 дена од денот на издавањето, 
како и:
а) за правни лица
- тековна состојба од Централен регистар на Република Северна Македонија, односно соодветен документ издаден од надлежен орган од земјата каде што е регистриран правниот субјект не постар од 6 месеци од денот на издавањето;
б) за физички лица
- копија од важечка лична карта или од патна исправа.

Банкарската гаранција на износ од 354,00 денари за движната ствар од точка 1 до истекот на рокот за пријавување се поднесуваат и во писмена форма (во оригинал) до Комисија за движни и недвижни ствари во државна сопственост, корисник Министерство за транспорт на адреса: ул.„Црвена Скопска Општина“ бр. 4, Скопје, со назнака на пликот „НЕ ОТВАРАЈ - Објава бр.1/2026“.
IV. РОК ЗА ПРИЈАВУВАЊЕ 
За учество на јавното наддавање, учесниците се должни електронски да се пријават до истекот на 10-от ден, сметано од денот на објавување на објавата во дневните весници и на интернет страницата, односно заклучно со 29.10.2026 година.

Комисијата, на подносителите кои во системот за електронско јавно наддавање се пријавиле со комплет документи во прилог, наведени во точка III од објавата, во рок од три дена по истекот на времетраењето на објавата ќе им достави корисничко име и шифра за учество на јавното наддавање, а на подносителите на пријавите кои не доставиле комплетна документација ќе им достави известување со образложение дека нема да учествуваат на јавното наддавање.   
V. НАЧИН И ПОСТАПКА ЗА СПРОВЕДУВАЊЕ НА ЈАВНОТО НАДДАВАЊЕ
1. Јавното наддавање се спроведува во согласност со одредбите од член 26, 48 и 49 од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр. 106/15, 153/15, 190/16, 21/18 и „Службен весник на Република Северна Македонија“ бр. 101/19, 275/19, 122/21 и 193/25).
2. За да се одржи јавното наддавање, потребно е да има најмалку еден учесник.
3. За најповолен понудувач на јавното наддавање се смета учесникот што понудил последна цена, која претставува највисока цена за продажба на движните ствари.
4. Најповолниот понудувач е должен во рок од 15 дена од приемот на писменото известување за избор, да уплати средства согласно постигнатата крајна цена од наддавањето, во спротивно нема да се пристапи кон склучување договор, а банкарската гаранција за сериозност на понудата ќе биде активирана и понудувачот нема да може да учествува на секое идно јавно наддавање за предметните движни ствари во период од 1 година. 

5. Носителот на правото на сопственост ќе склучи договор за купопродажба со најповолниот понудувач во рок од 15 работни дена по извршената уплата на цената на движните ствари. 

Данокот на промет и нотарските трошоци за солемнизација на договорот за купопродажба на движните ствари ќе ги сноси купувачот - најповолниот понудувач. 
6. Учесниците на јавното наддавање имаат право на приговор само по однос на постапката на јавното наддавање. Приговорот се доставува до Комисијата во рок од 3 дена од денот на одржувањето на јавното наддавање. Комисијата одлучува по приговорот со решение во рок од 5 дена од приемот на приговорот. Против решението на Комисијата може да се изјави жалба до Државната комисија за одлучување во управна постапка и постапка од работен однос во втор степен.
VI. ИНТЕРНЕТ СТРАНИЦА НА КОЈА ЌЕ СЕ ОДРЖИ ЈАВНОТО НАДДАВАЊЕ
Јавното наддавање ќе се изврши електронски на следната интернет страница:
е-aukcii.finance.gov.mk
                                                               Комисијата за спроведување на постапка за         

                                                                             продажба на движни ствари во државна сопственост,
                                                                   корисник Министерство за транспорт
